# Josep Seguer i Sans

Josep Seguer i Sans (Parets del Vallès, 1923 - Reus, 2 de gener de 2014) fou un jugador i entrenador català de futbol. Va ser internacional amb la selecció catalana i amb la selecció espanyola.

## Trajectòria

Va jugar 14 temporades al primer equip del FC Barcelona, primer com a interior dret i després com a defensa lateral, disputant un total de 470 partits i marcant 133 gols. Durant la seva estada al club guanyà cinc lligues, quatre copes d'Espanya i dues copes llatines com a títols més importants i fou un dels homes bàsics del Barça de les Cinc Copes. El 1957 s'incorporà al Betis on visqué les seves darreres dues temporades.
Fou 4 cops internacional amb la selecció espanyola entre juny de 1952 i desembre del mateix any.
Un cop es retirà fou entrenador. Dirigí al Betis, el CE Manresa, on fou jugador-entrenador, tres temporades al Barcelona Amateur, a més de ser segon entrenador del primer equip, la UE Lleida i l'FC Terrassa. La temporada 1969-70, essent tècnic del CD Comtal, dirigí breument al Barça, entre octubre de 1969 i desembre del mateix any, en substituir Salvador Artigas, del que fou segon entrenador. El 1970 fou el primer entrenador del Barcelona Atlètic. Posteriorment entrenà a CF Badalona, CE Manresa, CE Júpiter, CD Tortosa, FC Terrassa, Vila-real CF, UE Figueres, CF Gavà, CD La Cava i CF Reus Deportiu, fins a la seva retirada definitiva l'any 1983, amb 60 anys.
El camp de futbol de Parets del Vallès porta el seu nom. A més s'organitza un trofeu a la mateixa vila amb el seu nom i un altre a Hospitalet de l'Infant de veterans. L'any 2010 se li atorga la medalla com a ciutadà il·lustre de la vila de Parets, a part va rebre un homenatge a la Penya Blau-Grana Parets

## Palmarès

* Lliga espanyola de futbol masculina: 1944-45, 1947-48, 1948-49, 1951-52, 1952-53
* Copa Llatina: 1949, 1952
* Copa de Fires: 1955-58
* Copa espanyola de futbol masculina: 1950-51, 1951-52, 1952-53, 1956-57
* Copa d'Or: 1945
* Copa Eva Duarte: 1948, 1952, 1953

## Referències

* ↑ «Seguer estampó su firma por el La Cava». Mundo Deportivo, 05-07-1982.
* 1 2 3 4 «Mor als 90 anys Josep Seguer, un històric del Barça i del futbol català». Esport 3, 01-01-2014.
* 1 2 3 «Mor Josep Seguer, una llegenda barcelonista i del món del futbol». FC Barcelona, 01-01-2014.
* ↑ «Josep Seguer (1969-70)». FC Barcelona.
* ↑ «Presentación de la plantilla del Barcelona Atlético». Mundo Deportivo, 05-08-1970.
* ↑ http://www.cfparets.org/2008/09/viii-trofeu-josep-seguer_11.html%5BEnllaç+no+actiu%5D
* ↑ «Se celebró el II Trofeu Josep Seguer de veteranos». Mundo Deportivo, 28-06-2009.
* ↑ «Medalla ciutadà il·lustre». Ajuntament de Parets, 2010. Arxivat 2014-02-26 a Wayback Machine. «Còpia arxivada». Arxivat de l'original el 2014-02-26. [Consulta: 22 febrer 2014].
* ↑ «Seguer a la Penya Blau-Grana Parets». Mundo Deportivo, 18-07-2010.

## Bibliografia

* López Jordà, Toni. «Josep Seguer: el primer comodí del Barça». Parets del Vallès: Ajuntament de Parets del Vallès, 2009. Arxivat de l'original el 2008-07-20. [Consulta: 20 setembre 2009].
* Diccionari del Barça. Antoni Closa, Jordi Blanco. Diccionaris de l'Enciclopèdia.

## Enllaços externs

* Perfil a fcbarcelonaonline Arxivat 2009-12-13 a Wayback Machine.
* Fitxa com a entrenador del Barça
* Vídeo: Josep Seguer parla sobre Kubala Arxivat 2010-01-05 a Wayback Machine.